6 साल बाद ऑस्ट्रेलिया को वनडे में हराया; सीरीज पॉइंट्स 6-6 की बराबरी पर
England Women vs Australia Women ODI (AUS VS ENG) -  Women's Ashes ODI Match Update विमेंस ऐशेज में इंग्लैंड ने वनडे सीरीज का पहला मुकाबला 2 विकेट से जीत लिया। बुधवार को खेले गए रोमांचक मुकाबले में इंग्लैंड ने 264 रन का टारगेट 48.1 ओवर में चेज किया। ये
विमेंस ऐशेज में इंग्लैंड ने वनडे सीरीज का पहला मुकाबला 2 विकेट से जीत लिया। बुधवार को खेले गए रोमांचक मुकाबले में इंग्लैंड ने 264 रन का टारगेट 48.1 ओवर में चेज किया। ये इंग्लैंड का वनडे फॉर्मेट में सबसे बड़ा चेज रहा। इंग्लैंड की कप्तान हीथर नाइट ने 75 रन की नॉटआउट पारी खेली और अपनी टीम को जीत दिलाई। इस प्रदर्शन के लिए उन्हें प्लेयर ऑफ द मैच चुना गया।
पहले वनडे में जीत के बाद इंग्लैंड ने ऐशेज की मल्टी फॉर्मेट सीरीज में 6-6 की बराबरी हासिल कर ली है। वनडे सीरीज के 2 मैच बाकी हैं। दोनों मैच जीतने वाली टीम ऐशेज जीत जाएगी, वहीं एक-एक मैच जीतने पर सीरीज ड्रॉ पर खत्म होगी।
ऑस्ट्रेलिया को 6 साल बाद वनडे में हराया 
इंग्लैंड की टीम ऑस्ट्रेलिया को 6 साल बाद कोई वनडे मैच हराने में कामयाब रही। टीम को आखिरी जीत 29 अक्टूबर 2017 को कॉफ्स हार्बर मैदान पर मिली। उसके बाद दोनों टीमों में 8 वनडे हुए, सभी में ऑस्ट्रेलिया को ही जीत मिली।
ऑस्ट्रेलिया टीम को वनडे में 2 साल बाद किसी टीम से हार मिली। इससे पहले सितंबर 2021 में भारत ने टीम को 2 विकेट से हराया था। टीम ने उसके बाद 15 वनडे खेले और सभी जीते। उन्हें अब जाकर इंग्लैंड ने भी 2 ही विकेट से हराया।
यहां से पढ़ें मैच का हाल...
ऑस्ट्रेलिया को मिली अच्छी शुरुआत 
ब्रिस्टल के काउंटी ग्राउंड पर टॉस जीतकर पहले बैटिंग करने उतरी ऑस्ट्रेलिया विमेंस टीम ने 8 रन के स्कोर पर ही कप्तान एलिसा हीली का विकेट गंवा दिया। हीली 4 बॉल में 8 रन बनाकर LBW हुईं। उनके बाद फीब लीचफील्ड ने एलिस पेरी के साथ 61 रन की पार्टनरशिप की। लीचफील्ड 34 रन बनाकर आउट हो गईं। उनके बाद पेरी ने 41 रन बनाए और बेथ मूनी के साथ 37 रन जोड़े।
बेथ मूनी ने 81 रन की नॉटआउट पारी खेली 
नंबर-4 पर उतरीं बेथ मूनी ने ताहलिया मैक्ग्रा (24 रन) के साथ 38 और एश्ले गार्डनर (21 रन) के साथ 41 रन की पार्टनशिप की। एनाबेल सदरलैंड अपना खाता खोले बगैर आउट हो गईं। उनके बाद उतरीं जेस जोनासेन (30 रन) ने मूनी के साथ 55 रन की पार्टनशिप की। आखिरी में जॉर्जिया वेयरहैम 12 रन बनाकर आउट हुईं और मीगन शट 3 रन बनाकर नॉट आउट लौटीं।
बेथ मूनी 99 बॉल पर 81 रन बनाकर नॉट आउट रहीं। उन्होंने टीम का स्कोर 50 ओवर में 263 तक पहुंचाया। इंग्लैंड से लॉरेन बेल और नैटली सीवर ब्रंट ने 2-2 विकेट लिए। जबकि कैट क्रॉस, सोफी एक्लेस्टन, सारा ग्लेन और एलिस कैप्सी को 1-1 विकेट मिला।
इंग्लैंड ने की तेज शुरुआत 
264 रन का टारगेट इंग्लैंड ने वनडे में कभी हासिल नहीं किया था। सोफिया डंकली 8 रन बनाकर ही आउट हो गईं। उनके बाद नंबर-3 पर उतरीं एलिस कैप्सी ने टैमी ब्यूमॉन्ट के साथ 74 रन की पार्टनशिप की और टीम का स्कोर 100 रन के पार पहुंचाया। ब्यूमॉन्ट 47 रन बनाकर आउट हुईं। उनके बाद कैप्सी भी 40 रन बनाकर आउट हो गईं, लेकिन तब तक टीम का स्कोर 15.4 ओवर में 121 रन हो चुका था।
इंग्लैंड ने गंवाए लगातार विकेट
नंबर-5 पर उतरीं नैटली सीवर ब्रंट ने कप्तान हीथर नाइट के साथ 42 रन की पार्टनरशिप की। ब्रंट 31 रन बनाकर आउट हो गईं। उनके बाद उतरीं डेनिले व्याट भी 14 रन ही बना सकीं। 194 रन के टीम स्कोर पर व्याट आउट हुईं। टीम को अब भी 96 बॉल पर 70 रन की जरूरत थी।
कप्तान नाइट एक एंड पर टिकी रहीं, उन्होंने फिफ्टी पूरी की, लेकिन उनके सामने बैटर्स लगातार आउट होते चली गईं। एमी जोन्स 2, सोफी एक्लेस्टन 5 और सारा ग्लेन 3 रन ही बना सकीं। टीम का स्कोर 194 पर 4 विकेट से 235 पर 8 विकेट हो गया।
कैट क्रॉस ने लगाए 4 चौके, नाइट ने जिताया 
इंग्लैंड को 39 बॉल पर 29 रन की जरूरत थी और टीम के 2 ही विकेट बाकी थे। यहां कैट क्रॉस ने 4 चौके लगाए और 20 गेंद पर 19 रन बनाकर नॉट आउट रहीं। उनके साथ मौजूद कप्तान नाइट ने 86 बॉल पर 75 रन बनाए और टीम को रोमांचक मुकाबले में 2 विकेट से जीत दिला दी।
टीम ने वनडे इंटरनेशनल में अपना सबसे बड़ा टारगेट हासिल किया। इससे पहले टीम का बेस्ट वनडे चेज 245 रन था। 75 रन बनाने के लिए हीथर नाइट को प्लेयर ऑफ द मैच चुना गया।
गार्डनर ने 3 विकेट लिए
ऑस्ट्रेलिया से ऑफ स्पिनर एश्ले गार्डनर ने 3 विकेट लिए। जॉर्जिया वेयरहैम को 2 विकेट मिले। वहीं एलिस पेरी, मीगन शट और जेस जोनासेन को 1-1 विकेट मिला।
ऐशेज की स्कोर लाइन 6-6 पर बराबर 
पहला वनडे जीतने के साथ इंग्लैंड टीम ने विमेंस ऐशेज में स्कोर लाइन 6-6 से बराबर कर ली है। इंग्लैंड ने वनडे मुकाबले से पहले टी-20 सीरीज 2-1 से जीती थी। इसीलिए उनके 6 पॉइंट्स हैं। वहीं ऑस्ट्रेलिया ने एक-एक टेस्ट टी-20 मुकाबला जीता, इसीलिए उनके भी 6 पॉइंट्स हैं। सीरीज के 2 वनडे बाकी हैं, दूसरा वनडे 16 और तीसरा 18 जुलाई को खेला जाएगा।
जानें मल्टी फॉर्मेट विमेंस ऐशेज का पॉइंट्स सिस्टम
मेंस ऐशेज सीरीज में वनडे और टी-20 के मुकाबले 5 टेस्ट मैच ज्यादा मायने रखते हैं। वहीं विमेंस ऐशेज मल्टी फॉर्मेट सीरीज होती है। इसमें दोनों देशों की महिला टीमें एक टेस्ट, 3 वनडे और 3 टी-20 खेलती हैं। तीनों सीरीज में हर मैच मायने रखता है। पॉइंट्स में समझिए विमेंस ऐशेज सीरीज का सिस्टम...
